# Søknad om samtykke frå Arbeidstilsynet:

# Bekrefting på at leigetakar som arbeidsgivar har deltatt i søkeprosessen

Ved endringar i det fysiske arbeidsmiljøet skal leigetakar som er arbeidsgivar, medverke. Medverknaden skal dokumenterast når det blir søkt om samtykke frå Arbeidstilsynet. I søknader med tiltak som involverer fleire leigetakarar som er arbeidsgivarar, skal medverknaden dokumenterast for kvar enkelt verksemd.

## Om søknaden

Tiltakshavaren må søke om – og få – samtykke frå Arbeidstilsynet til alle tiltak som er søknadspliktige etter plan- og bygningsloven. Dette gjeld tiltak som skal brukast, eller sannsynlegvis vil bli brukt, av verksemd(er) som er omfatta av arbeidsmiljøloven, jf. arbeidsmiljøloven § 18-9. Kommunen kan ikkje gi igangsettingsløyve før Arbeidstilsynet har gitt slikt samtykke.

Søknaden om samtykke frå Arbeidstilsynet skal dokumentere at tiltaket blir planlagt med bygnings- og utstyrsmessige løysingar som er i samsvar med krava i regelverket, slik at sikkerheita, helsa og velferda til arbeidstakarane blir varetatt. Arbeidslokala og arbeidsplassane skal vere tilpassa typen arbeid, særskilde risikoforhold ved drifta og behova til kvar enkelt arbeidstakar. Krava til personalfasilitetar (for eksempel garderobe og matrom) skal varetakast.

Her kan du lese meir om krava til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

I samarbeid med arbeidstakarane og ev. leigetakarar og arbeidstakarane deira, må tiltakshavaren kartlegge og risikovurdere aktivitetane og prosessane som skal skje i arbeidslokala. Basert på dette må tiltakshavaren planlegge med bygnings- og utstyrsmessige løysingar som varetar dei aktuelle krava til fysisk arbeidsmiljø.

## Leigetakarar/arbeidsgivarar skal medverke i søkeprosessen

Leigetakaren skal som arbeidsgivar bekrefte medverknaden sin i prosessen.

Vi gjer oppmerksam på at fleire krav til medverknad kan følge av tariffavtalar o.l. som arbeidsgivaren er bunden av. Arbeidstilsynet har ikkje myndigheit til å følge opp slike avtalar.

## Krav til bekrefting og dokumentasjon frå leigetakarar/arbeidsgivarar

Dokumentasjonen på medverknaden skal

* vere skriftleg
* bekrefte reell deltaking i prosessen
* opplyse om ev. merknader
* innehalde eventuelle kommentarar eller innvendingar til dei vedtatte planane

Nedanfor kan du beskrive kort korleis du som leigetakar har medverka. Legg ved eventuelle møtereferat.

## Bekrefting og signering frå leigetakar som arbeidsgivar

Medverknaden gjeld tiltak (bygg/adresse):

Medverknaden gjeld lokale:

Medverknaden gjeld for verksemd: Org.nr.:

Beskriv medverknadsprosessen:

Legg med ev. møtereferat.

Kommentarar eller innvendingar til planane utover det som kjem fram av ev. referat (fyll inn eller vis til vedlegg):

Eg bekreftar med dette at leigetakaren har vore involvert i planane som er beskrivne i søknaden om samtykke frå Arbeidstilsynet, i tråd med krava i regelverket.

............................................... …………………………………………..

Namn (blokkbokstavar) Rolle/tittel

Telefon: ………………………….. E-post: ………………………………..

Dato: ……………………………….

..................................................

Signatur